ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ કારગિલ વિજય દિવસ નિમિત્તે સૈનિકોને શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ કારગિલ વિજય દિવસ નિમિત્તે આપણા રાષ્ટ્રની રક્ષા કરતા કારગિલમાં શહીદ થનારા સૌ લોકોને શ્રદ્ધાંજલિ અર્પણ કરી છે.
એક ટ્વીટમાં પ્રધાનમંત્રીએ કહ્યું;
"આપણે તેમના બલિદાનને યાદ કરીએ છીએ.
આપણે તેમની બહાદુરીને યાદ કરીએ છીએ.
આજે કારગિલ વિજય દિવસ નિમિત્તે કારગિલમાં આપણા રાષ્ટ્રની રક્ષા કરતા કારગિલમાં શહીદ થનારા સૌ લોકોને શ્રદ્ધાંજલિ અર્પણ કરીએ. તેમની બહાદુરી દરરોજ આપણને પ્રેરણા આપે છે.
ગત વર્ષના ‘મન કી બાત’ નો ટૂંકસાર પણ શેર કરી રહ્યા છીએ.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 11 સપ્ટેમ્બરના રોજ સરદારધામ ભવનનું લોકાર્પણ અને સરદારધામ ફેઝ- II કન્યા છાત્રાલયનું ભૂમિપૂજન કરશે
પ્રધાનમંત્રી શ્રી નરેન્દ્ર મોદી 11 સપ્ટેમ્બર, 2021ના રોજ સવારે 11 વાગ્યે વીડિયો કોન્ફરન્સિંગ દ્વારા સરદારધામ ભવનનું લોકાર્પણ અને સરદારધામ ફેઝ- II કન્યા છાત્રાલયનું ભૂમિપૂજન કરશે.
સરદારધામ શૈક્ષણિક અને સામાજિક પરિવર્તન, સમાજના નબળા વર્ગના ઉત્થાન અને યુવાનોને રોજગારીની તકો પૂરી પાડવા તરફ કામ કરી રહ્યું છે. અમદાવાદમાં સ્થપાયેલ સરદારધામ ભવનમાં આધુનિક સુવિધાઓ સાથે વિદ્યાર્થીઓ માટે અત્યાધુનિક સુવિધાઓનો સમાવેશ થાય છે. આર્થિક માપદંડને ધ્યાનમાં લીધા વગર કન્યા છાત્રાલયમાં 2000 છોકરીઓ માટે છાત્રાવાસની સુવિધા હશે.
આ પ્રસંગે ગુજરાતના મુખ્યમંત્રી અને નાયબ મુખ્યમંત્રી પણ ઉપસ્થિત રહેશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 1 એપ્રિલ, 2022 ના રોજ 'પરીક્ષા પે ચર્ચા' પર વિદ્યાર્થીઓના માતાપિતા અને શિક્ષકો સાથે વાર્તાલાપ કરશે
પ્રધાનમંત્રી શ્રી નરેન્દ્ર મોદી 1 એપ્રિલ, 2022ના રોજ દિલ્હીના તાલકટોરા સ્ટેડિયમ ખાતે આયોજિત 'પરીક્ષા પે ચર્ચા' કાર્યક્રમમાં વિદ્યાર્થીઓના તેમના માતા-પિતા અને શિક્ષકો સાથે વાર્તાલાપ કરશે. તેઓ તણાવ મુક્ત પરીક્ષાઓ વિશે વાત કરશે.
પ્રધાનમંત્રીએ ટ્વીટ કર્યું;
"ચાલો ફરી એકવાર તણાવમુક્ત પરીક્ષાઓની વાત કરીએ! ગતિશીલ #ExamWarriors, તેમના માતા-પિતા અને શિક્ષકોને 1લી એપ્રિલે આ વર્ષની પરીક્ષા પે ચર્ચામાં જોડાવા માટે આહ્વાન કરીએ છીએ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કોર્પોરેટ બાબતોનું મંત્રાલય
મંત્રીમંડળે ભારતના આઇસીએઆઈ અને પાપુઆ ન્યૂ ગિનીના સીપીએ વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  અને સર્ટિફાઇડ પ્રેક્ટિસિંગ એકાઉન્ટન્ટ્સ, પાપુઆ ન્યૂ ગિની  વચ્ચે થયેલા સમજૂતીકરાર ને મંજૂરી આપી હતી, જેનો ઉદ્દેશ પાપુઆ ન્યૂ ગિનીમાં એકાઉન્ટિંગ, ફાઈનાન્શિયલ અને ઓડિટ જાણકારી માટે ક્ષમતા નિર્માણ કરવા અને એને મજબૂત કરવા સંયુક્તપણે કામ કરવાનો છે.
અમલ માટેની વ્યૂહરચના અને લક્ષ્યાંકોઃ
ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  અને સર્ટિફાઇડ પ્રેક્ટિસિંગ એકાઉન્ટન્ટ્સ, પાપુઆ ન્યૂ ગિની  નીચેની બાબતો માટે સંયુક્તપણે કામ કરશેઃ
- પીએનજીમાં ટેકનિકલ કાર્યક્રમો, સેમિનારો અને સમારંભો યોજવા અને હાથ ધરવા માટે,
- કોર્પોરેટ વહીવટ, ટેકનિકલ સંશોધન અને સલાહ, ગુણવત્તાની ખાતરી, ફોરેન્સિક એકાઉન્ટિંગ, કન્ટિન્યૂઇંગ પ્રોફેશનલ ડેવલપમેન્ટ  અને પારસ્પરિક રસના અન્ય વિષયોના ક્ષેત્રોમાં સંભવિત સહકાર અને જોડાણ સ્થાપિત કરવું
- ભારત અને પીએનજીમાં એકાઉન્ટન્સી વ્યવસાય સાથે સંબંધિત ઉપલબ્ધ અનિયંત્રિત માહિતી વહેંચવી અને જ્યારે જરૂર જણાય, ત્યારે આંતરરાષ્ટ્રીય સ્તરે સીપીએ, પીએનજી પરીક્ષા માટે ચોક્કસ વિષયો માટે મોડ્યુલ્સ વિકસાવવા
- વિદ્યાર્થીઓ અને ફેકલ્ટી આદાનપ્રદાન કાર્યક્રમો ધરવા
- પીએનજીમાં એકાઉન્ટિંગ, ફાઇનાન્સ અને ઓડિટના ક્ષેત્રમાં ટૂંકા ગાળાના વ્યાવસાયિક અભ્યાસક્રમો ઓફર કરવા.
મુખ્ય અસર:
ભારતીય ચાર્ટર્ડ એકાઉન્ટ્સ  સમુદાય સ્થાનિક વ્યાવસાયિક સમુદાય અને હિતધારકોને ફાઇનાન્સિયલ રિપોર્ટિંગ બાબતો પર મદદ કરે છે અને ઉચ્ચ કક્ષાનું સન્માન ધરાવે છે. સૂચિત કરાર વિશ્વાસને મજબૂત કરશે તથા પાપુઆ ન્યૂ ગિનીમાં ભારતીય ચાર્ટર્ડ એકાઉન્ટન્ટ્સ માટે સકારાત્મક છાપ ઊભી કરવામાં મદદરૂપ થશે એવી અપેક્ષા છે. આઇસીએઆઈ પીએનજીમાં એના ચેપ્ટરમાં ઓસ્ટ્રેલેશિયા-ઓશાનિયા રિજનમાં 3000થી વધારે સભ્યો ધરાવે છે. આ એમઓયુ સીપીએને સહાય પ્રદાન કરશે, પીએનજીને રિજનમાં આઇસીએઆઈના સભ્યોનો લાભ મળશે અને આઇસીએઆઈના સભ્યોની સંભવિતતાને વેગ પ્રદાન કરશે.
પૃષ્ઠભૂમિ
ઇન્સ્ટિટ્યૂટ ઓફ ચાર્ટર્ડ એકાઉન્ટ્સ ઓફ ઇન્ડિયા  ભારતમાં ચાર્ટર્ડ એકાઉન્ટન્ટ્સ વ્યાવસાયિકોનું નિયમન કરવા “ધ ચાર્ટર્ડ એકાઉન્ટન્ટ્સ ધારા, 1949” અંતર્ગત સ્થાપિત કાયદેસર સંસ્થા છે. સર્ટિફાઇડ પ્રેક્ટિસિંગ એકાઉન્ટન્ટ્સ પાપુઆ ન્યૂ ગિની  ટોચની એકાઉન્ટિંગ વ્યાવસાયિક સંસ્થા છે, જેની સ્થાપના ધ એકાઉન્ટન્ટ્સ ધારા, 1996 હેઠળ થઈ છે, જેનો આશય એકાઉન્ટિંગ અને ઓડિટિંગમાં ધારાધોરણો કે માપદંડો સ્થાપિત કરવાનો છે તેમજ પાપુઆ ન્યૂ ગિનીમાં એકાઉન્ટન્સીના વ્યવસાયમાં રસ વધારવાનો છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 194.43 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 28,857 થયું
સક્રિય કેસનું ભારણ હાલમાં 0.07% છે
સાજા થવાનો દર હાલમાં 98.72% નોંધાયો
છેલ્લા 24 કલાકમાં 3,345 દર્દીઓ સાજા થયા, કુલ વધીને 4,26,36,710 દર્દીઓ સાજા થયા
છેલ્લા 24 કલાકમાં ભારતમાં 5,233 નવા કેસ નોંધાયા
દૈનિક પોઝિટિવીટી દર 1.67% પહોંચ્યો
સાપ્તાહિક પોઝિટિવીટી દર હાલમાં 1.12% છે
કુલ 85.35 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,13,361 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 103
પ્રધાનમંત્રીનું કાર્યાલય
ડેનમાર્કના પ્રધાનમંત્રી સાથે પ્રધાનમંત્રી શ્રી મોદીની મુલાકાત અંગેની પ્રેસ રિલીઝ
પ્રધાનમંત્રી શ્રી નરેન્દ્ર મોદીએ આજે ડેનમાર્કના પ્રધાનમંત્રી મહામહિમ કુ. મેટ્ટ ફ્રેડરિક્સન સાથે દ્વિપક્ષીય બેઠક યોજી હતી.
બંને નેતાઓએ વન-ટુ-વન ફોર્મેટમાં વાતચીત કરી, ત્યારબાદ પ્રતિનિધિમંડળ સ્તરની વાતચીત થઈ.
બંને પ્રધાનમંત્રીઓએ ભારત-ડેનમાર્ક ગ્રીન સ્ટ્રેટેજિક પાર્ટનરશિપની પ્રગતિની સમીક્ષા કરી. ચર્ચાઓમાં પુનઃપ્રાપ્ય ઊર્જા, ખાસ કરીને ઓફશોર વિન્ડ એનર્જી અને ગ્રીન હાઇડ્રોજન તેમજ કૌશલ્ય વિકાસ, આરોગ્ય, શિપિંગ, પાણી અને આર્કટિકમાં સહકારને આવરી લેવામાં આવ્યો હતો.
પ્રધાનમંત્રીએ ભારતમાં મુખ્ય કાર્યક્રમોમાં ડેનિશ કંપનીઓના સકારાત્મક યોગદાનની પ્રશંસા કરી. પ્રધાનમંત્રી ફ્રેડરિક્સને ડેનમાર્કમાં ભારતીય કંપનીઓની સકારાત્મક ભૂમિકા પર પ્રકાશ પાડ્યો હતો.
બંને નેતાઓએ બંને દેશો વચ્ચે લોકો વચ્ચે વિસ્તરી રહેલા સંબંધોની પ્રશંસા કરી અને સ્થળાંતર અને ગતિશીલતા ભાગીદારી અંગેના ઉદ્દેશ્યની ઘોષણાનું સ્વાગત કર્યું.
બંને નેતાઓએ પ્રાદેશિક અને વૈશ્વિક મુદ્દાઓ પર પણ વિચારોનું આદાન-પ્રદાન કર્યું હતું.
પ્રતિનિધિમંડળ સ્તરની મંત્રણા પછી એક સંયુક્ત નિવેદન અપનાવવામાં આવ્યું હતું, જે અહીં જોઈ શકાય છે.
નિષ્કર્ષ પર આવેલા કરારોની સૂચિ અહીં જોઈ શકાય છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શ્રી નીતીશ કુમારને બિહારના મુખ્યમંત્રી પદના શપથ ગ્રહણ કરવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ બિહારના મુખ્યમંત્રી તરીકે શપથ ગ્રહણ કરવા બદલ શ્રી નીતીશ કુમારને અભિનંદન પાઠવ્યા છે.
એક ટવીટમાં પ્રધાનમંત્રીએ કહ્યું કે, "બિહારના મુખ્યમંત્રી પદે શપથ ગ્રહણ કરવા બદલ નીતીશ કુમાર જીને અભિનંદન. હું બિહાર સરકારમાં મંત્રી તરીકે શપથ લેનારા તમામ મંત્રીઓને પણ અભિનંદન આપું છું. એનડીએ પરિવાર બિહારની પ્રગતિ માટે સાથે મળીને કામ કરશે. હું બિહારના કલ્યાણ માટે કેન્દ્ર તરફથી દરેક સંભવિત સમર્થનની ખાતરી આપું છું. "
SD/GP/BT
(
પ્રધાનમંત્રીનું કાર્યાલય
નવા ડ્રોન નિયમો ભારતમાં આ ક્ષેત્ર માટે ઐતિહાસિક ક્ષણની શરૂઆત કરે છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે નવા ડ્રોન નિયમો ભારતમાં આ ક્ષેત્ર માટે ઐતિહાસિક ક્ષણની શરૂઆત કરે છે. તેમણે એમ પણ કહ્યું કે નવા ડ્રોન નિયમો સ્ટાર્ટ-અપ્સ અને આ ક્ષેત્રમાં કામ કરતા આપણા યુવાનોને ઘણી મદદ કરશે.
શ્રેણીબદ્ધ ટ્વીટમાં પ્રધાનમંત્રીએ કહ્યું;
"નવા ડ્રોન નિયમો ભારતમાં આ ક્ષેત્ર માટે ઐતિહાસિક ક્ષણની શરૂઆત કરે છે. નિયમો વિશ્વાસ અને સ્વ-પ્રમાણપત્રના આધાર પર આધારિત છે. મંજૂરીઓ, પાલન જરૂરિયાતો અને પ્રવેશ અવરોધો નોંધપાત્ર રીતે ઘટાડવામાં આવ્યા છે.
નવા ડ્રોન નિયમો સ્ટાર્ટ-અપ્સ અને આ ક્ષેત્રમાં કામ કરતા આપણા યુવાનોને ઘણી મદદ કરશે. તે નવાચાર અને વ્યાપાર માટે નવી શક્યતાઓને આવકારશે. તે ભારતને ડ્રોન હબ બનાવવા માટે નવીનતા, ટેકનોલોજી અને એન્જિનિયરિંગમાં ભારતની તાકાતનો લાભ લેવામાં મદદ કરશે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ચંદ્રપુરના લોકસભા સાંસદ શ્રી બાલુભાઈ નારાયણરાવ ધનોરકાના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ચંદ્રપુરના લોકસભા સાંસદ શ્રી બાલુભાઈ નારાયણરાવ ધનોરકાના નિધન પર ઘેરા શોકની લાગણી વ્યક્ત કરી છે.
“ચંદ્રપુરના લોકસભા સાંસદ શ્રી બાલુભાઈ નારાયણરાવ ધાનોરકરજીના નિધનથી વ્યથિત છું. જનસેવા અને ગરીબોના સશક્તિકરણમાં તેમના યોગદાન માટે તેમને યાદ કરવામાં આવશે. તેમના પરિવાર અને સમર્થકો પ્રત્યે સંવેદના. ઓમ શાંતિ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કેન્દ્ર સરકાર આરોગ્ય સેવા - અમદાવાદ ખાતે હિન્દી કવિતા અંતાક્ષરી સ્પર્ધાનું આયોજન
દેશની ભાષા તેની સંસ્કૃતિ અને રાષ્ટ્રીય ઓળખનું પ્રતીક છે. હિન્દી એક અદ્યતન, સમૃદ્ધ અને વૈજ્ઞાનિક ભાષા છે. કોઈપણ લોકશાહી દેશમાં પારદર્શિતા વધારવા માટે, માત્ર જાહેર ભાષા જ લોકો અને સરકાર વચ્ચે સંચાર ભાષા તરીકે અર્થપૂર્ણ ભૂમિકા ભજવી શકે છે.
આ ઉદ્દેશ્ય હેઠળ, કેન્દ્ર સરકાર આરોગ્ય સેવા, અમદાવાદ, આશ્રમ રોડના મુખ્ય કાર્યાલય સંકુલના સભાખંડમાં 22-09-2021, બુધવારના રોજ હિન્દી કવિતા અંતાક્ષરી સ્પર્ધાનું આયોજન કરવામાં આવ્યું હતું.
આ હિન્દી કવિતા અંતાક્ષરીમાં, ઓફિસના અધિકારીઓ અને કર્મચારીઓએ અભૂતપૂર્વ ઉત્સાહ અને ઉલ્લાસ સાથે ભાગ લીધો હતો. તમામ સ્પર્ધકોની પરસ્પર સ્પર્ધા અને સમર્પણ પ્રશંસનીય હતી. ભાગ લેનાર સહભાગીઓને ઇનામોથી પ્રોત્સાહિત કરવામાં આવ્યા હતા અને ભાગ લેનાર તમામ સહભાગીઓને પણ અભિનંદન આપવામાં આવ્યા હતા.
આપણે દર વર્ષે સપ્ટેમ્બર મહિના દરમિયાન ઉજવવામાં આવતા હિન્દી પખવાડિયા દરમિયાન આયોજિત વિવિધ હિન્દી સ્પર્ધાઓમાં મહત્તમ સંખ્યામાં ભાગ લઈને હિન્દીમાં કામ કરવાની આપણી ખચકાટ દૂર કરવી જોઈએ અને નિયમિત ધોરણે હિન્દીમાં આપણું સત્તાવાર કામ કરવાની પહેલ કરવી જોઈએ.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 137
મંત્રીમંડળ
મંત્રીમંડળ દ્વારા પેટન્ટ પ્રોસીક્યૂશન હાઇવે કાર્યક્રમને મંજૂરી
પ્રધાનમંત્રી શ્રી નરેન્દ્ર મોદીના નેતૃત્વમાં મંત્રીમંડળે કંટ્રોલર જનરલ ઑફ પેટન્ટ્સ, ડિઝાઇન અને ટ્રેડ માર્ક્સ, ભારત  હેઠળ ભારતીય પેટન્ટ ઓફિસ  દ્વારા અન્ય વિવિધ હિત સંબંધિત દેશો અથવા પ્રદેશોની પેટન્ટ ઓફિસો સાથે પેટન્ટ પ્રોસીક્યૂશન હાઇવે  કાર્યક્રમને અપનાવવાના પ્રસ્તાવને મંજૂરી આપી હતી.
આ કાર્યક્રમ શરૂઆતમાં ફક્ત ત્રણ વર્ષના સમયગાળા માટે જાપાન પેટન્ટ ઓફિસ  અને ભારતીય પેટન્ટ ઓફિસ વચ્ચે પ્રાયોગિક ધોરણે શરૂ કરવામાં આવશે. આ પ્રાયોગિકકાર્યક્રમ અંતર્ગત, ભારતીય પેટન્ટ ઓફિસ ફક્ત કેટલાક વિશિષ્ટ ટેકનિલક ક્ષેત્રો, એટલે કે, ઇલેક્ટ્રિકલ, ઇલેક્ટ્રોનિક્સ, કોમ્પ્યૂટર સાયન્સ, ઇન્ફોર્મેશન ટેકનોલોજી, ભૌતિકશાસ્ત્ર, સિવિલ, મિકેનિકલ, કાપડ, ઑટોમોબાઈલ્સ અને મેટલર્જીમાં જ પેટન્ટ અરજીઓ પ્રાપ્ત કરી શકે છે, જ્યારે JPO ટેકનોલોજીના તમામ ક્ષેત્રોમાં અરજીઓ પ્રાપ્ત કરી શકે છે.
PPH કાર્યક્રમથી ભારતીય IP ઓફિસને નીચે દર્શાવેલા લાભ થશે:
- પેટન્ટ અરજીઓનો નિકાલ કરવામાં થતા સમયમાં ઘટાડો.
- પેટન્ટની અરજીઓ પડતર રહેવાની સંખ્યામાં ઘટાડો.
- પેટન્ટની અરજીઓના સંશોધન અને પરીક્ષણની ગુણવત્તામાં સુધારો.
- ભારતના MSME અને સ્ટાર્ટઅપ સહિત ભારતીય સંશોધકોને જાપાનમાં તેમની પેટન્ટ અરજીઓના ઉન્નત પરીક્ષણ માટે તક પ્રાપ્ત થશે.
વાણિજ્ય અને ઉદ્યોગ મંત્રી દ્વારા નક્કી કર્યા મુજબ, ભવિષ્યમાં આ કાર્યક્રમને વધુ વિસ્તારવામાં આવે તેવી શક્યતા છે. પેટન્ટ ઑફિસોઆ કાર્યક્રમના અમલીકરણ માટે તેમની પોતાની માર્ગદર્શિકા તૈયાર કરશે.
RP/DS
(
પ્રધાનમંત્રીનું કાર્યાલય
છત્તીસગઢના રાજ્યપાલ શ્રી બલરામજી દાસ ટંડનના નિધન પર પ્રધાનમંત્રીએ શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ છત્તીસગઢના રાજ્યપાલ શ્રી બલરામજી દાસ ટંડનના નિધન પર શોક વ્યક્ત કર્યો.
પ્રધાનમંત્રીએ કહ્યું કે, “છત્તીસગઢના રાજ્યપાલ શ્રી બલરામજી દાસ ટંડનના નિધનથી દુઃખ થયું. આપણે એક અતિ સન્માનિત જાહેર જીવનની હસ્તીને ગુમાવી છે. એમની લોક સેવાને હંમેશા માટે યાદ કરવામાં આવશે. દુઃખની આ ઘડીએ મારી સંવેદના એમના પરિવારજનો તથા શુભચિંતકો સાથે છે.
શ્રી બલરામજી દાસ ટંડને પંજાબમાં શાંતિ અને પ્રગતિના કાર્ય માટે દસકાઓ સુધી કાર્ય કર્યું છે. તેઓ ઉદ્યોગ અને શ્રમ કલ્યાણ જેવા ક્ષેત્રો માટે ઉત્સાહી હતા, રાજ્યના વિકાસમાં તેમના વહીવટી અનુભવનો મુલ્યવાન ફાળો રહ્યો છે. કટોકટીનો વિરોધ કરવા માટેની એમની બહાદૂરીને હંમેશા યાદ કરવામાં આવશે.”
NP/J.Khunt/RP
(Visitor Counter : 119
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
ભારતમાં છેલ્લા 24 કલાકમાં વેક્સિનના 54.24 લાખ ડોઝ લગાવાયા.
દેશવ્યાપી રસીકરણ અભિયાન અંતર્ગત અત્યાર સુધીમાં વેક્સિનના 29.46 કરોડ ડોઝ લગાવાયા છે.
છેલ્લા 24 કલાકમાં ભારતમાં 50, 848 નવા કેસ નોંધાયા
ભારતમાં સક્રિય કેસ ઘટીને 6,43,194 રહ્યા, જે 82 દિવસમાં સૌથી ઓછા છે.
અત્યાર સુધીમાં સમગ્ર દેશમાં કુલ 2,89,94,855 દર્દી સ્વસ્થ થયા.
છેલ્લા 24 કલાક દરમિયાન 68,817 દર્દી સ્વસ્થ થયા.
છેલ્લા સતત 41મા દિવસે દૈનિક નવા કેસોની તુલનામાં દૈનિક સાજા થવાનો દર વધુ રહ્યો.
સાજા થવાના દરમાં વધારો, જે 96.56 ટકાએ પહોંચ્યો.
સાપ્તાહિક પોઝિટિવિટી દર 5 ટકાથી નીચે રહ્યો, હાલમાં એ 3.12 ટકા છે.
દૈનિક પોઝિટિવિટી દર 2.67 ટકા છે, જે સતત 16મા દિવસે પાંચ ટકાથી ઓછા પર જળવાયો છે.
તપાસ ક્ષમતામાં ઉલ્લેખનીય વૃદ્ધિ સાથે, અત્યાર સુધી કુલ 39.59 કરોડથી વધુ તપાસ કરવામાં આવી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બૈસાખી નિમિત્તે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ બૈસાખી નિમિત્તે લોકોને શુભેચ્છા પાઠવી હતી.
પ્રધાનમંત્રીએ કહ્યું, “બૈસાખીના પાવન અવસર પર દેશવાસીઓને ખૂબ-ખૂબ શુભકામનાઓ. નવા ઉમંગ સાથે જોડાયેલો આ તહેવાર સૌના જીવનમાં નવી ઊર્જા અને નવા ઉત્સાહનો સંચાર કરે.”
GP/RP
(
પ્રધાનમંત્રીનું કાર્યાલય
પ્રધાનમંત્રી શ્રી 2જી નવેમ્બરે ગ્લોબલ ઇન્વેસ્ટર્સ મીટ 'ઇન્વેસ્ટ કર્ણાટક 2022'ના ઉદ્ઘાટન સમારોહને સંબોધિત કરશે
પ્રધાનમંત્રી શ્રી નરેન્દ્ર મોદી 2જી નવેમ્બર, 2022ના રોજ સવારે 10:30 કલાકે વીડિયો કોન્ફરન્સિંગ દ્વારા ઇન્વેસ્ટ કર્ણાટક 2022ના ઉદ્ઘાટન સમારોહ, રાજ્યની વૈશ્વિક રોકાણકારોની મીટને સંબોધિત કરશે.
આ મીટનો ઉદ્દેશ સંભવિત રોકાણકારોને આકર્ષવાનો અને આગામી દાયકા માટે વિકાસ એજન્ડા સેટ કરવાનો છે. બેંગલુરુમાં 2જીથી 4થી નવેમ્બર દરમિયાન આયોજિત ત્રણ દિવસીય કાર્યક્રમમાં 80 થી વધુ વક્તા સત્રો જોવા મળશે. વક્તાઓમાં કુમાર મંગલમ બિરલા, સજ્જન જિંદાલ, વિક્રમ કિર્લોસ્કર સહિતના કેટલાક ટોચના ઉદ્યોગ નેતાઓનો સમાવેશ થાય છે. આ સાથે, ત્રણસોથી વધુ પ્રદર્શકો સાથે સંખ્યાબંધ બિઝનેસ એક્ઝિબિશન અને કન્ટ્રી સેશન સમાંતર રીતે ચાલશે. ફ્રાન્સ, જર્મની, નેધરલેન્ડ, દક્ષિણ કોરિયા, જાપાન અને ઑસ્ટ્રેલિયા - જેઓ પોતપોતાના દેશોમાંથી ઉચ્ચ સ્તરીય મંત્રી અને ઔદ્યોગિક પ્રતિનિધિમંડળને લાવશે, તે દરેક દેશ સત્રોનું આયોજન ભાગીદાર દેશો દ્વારા કરવામાં આવશે. ઈવેન્ટનું વૈશ્વિક સ્તર કર્ણાટકને તેની સંસ્કૃતિને વિશ્વ સમક્ષ દર્શાવવાની તક આપશે.
YP/GP/JD
(
મહિલા અને બાળ વિકાસ મંત્રાલય
AWC દ્વારા છઠ્ઠા રાષ્ટ્રીય પોષણ માહ 2023ના ભાગ રૂપે, વરસાદી પાણીના સંરક્ષણ પર ચિત્ર સ્પર્ધાનું આયોજન
છઠ્ઠા રાષ્ટ્રીય પોષણ માહ2023ના ભાગ રૂપે, AWCsએ વરસાદી પાણીના સંરક્ષણ પર ચિત્ર સ્પર્ધાઓનું આયોજન કર્યું હતું જે આપણી ભાવિ પેઢીને ટકાઉપણુંના કારભારી બનવા માટે સશક્ત બનાવે છે. વિસ્તારના નિરીક્ષકો અને AWHs દ્વારા માર્ગદર્શન મેળવતા બાળકો અને માતાઓએ વરસાદી પાણી બચાવવાની નવીન રીતો દર્શાવી.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 69
જળશક્તિ મંત્રાલય
શ્રીમતી વિની મહાજને જલ શક્તિ મંત્રાલય, પીવાના પાણી અને સ્વચ્છતા વિભાગના સચિવ તરીકેનો ચાર્જ સંભાળ્યો
શ્રીમતી વિની મહાજન, IAS  એ આજે અહીં પીવાના પાણી અને સ્વચ્છતા વિભાગના જલ શક્તિ મંત્રાલયમાં સચિવ તરીકેનો ચાર્જ સંભાળ્યો છે. શ્રીમતી મહાજન ઇન્ડિયન ઇન્સ્ટિટ્યૂટ ઑફ મેનેજમેન્ટ  કલકત્તામાંથી MBA છે, જ્યાં તેમને રોલ ઑફ ઑનર પર મૂકવામાં આવ્યા હતા. તેઓએ દિલ્હી યુનિવર્સિટીની લેડી શ્રી રામ કોલેજ માંથી બીએ  અર્થશાસ્ત્ર કર્યું છે.
આ પહેલા, તેઓ 26મી જૂન 2020 થી પંજાબના મુખ્ય સચિવ તરીકે સેવા આપી રહ્યા હતા. અગાઉ તેઓએ આવાસ અને શહેરી વિકાસ વિભાગ, પંજાબ સરકાર અને ઉદ્યોગ અને વાણિજ્ય, આઈટી અને રોકાણ પ્રોત્સાહન વિભાગના અધિક મુખ્ય સચિવ તરીકે સેવા આપી હતી. તે એપ્રિલ 2012થી 5 વર્ષ સુધી આરોગ્ય અને પરિવાર કલ્યાણ વિભાગના ACS/અગ્ર સચિવ હતા. તેઓએ તબીબી શિક્ષણ અને સંશોધન વિભાગના અગ્ર સચિવ અને પંજાબના નાણાંકીય અગ્ર સચિવ તરીકે પણ સેવા આપી હતી.
શ્રીમતી મહાજને 2007-2012 સુધી ભારતના પ્રધાનમંત્રીના સંયુક્ત સચિવ તરીકે અને અગાઉ 2004-05માં નાણા મંત્રાલયના આર્થિક બાબતોના વિભાગમાં ડિરેક્ટર તરીકે સેવા આપી હતી.
તેઓએ પંજાબ રાજ્યમાં વિવિધ ક્ષમતાઓમાં, પંજાબ ઇન્ફ્રાસ્ટ્રક્ચર ડેવલપમેન્ટ બોર્ડના M.D તરીકે, રાજ્યમાં પ્રથમ ડિસઇન્વેસ્ટમેન્ટ ડિરેક્ટર તરીકે, સચિવ, પાવર અને વિશેષ સચિવ, ખર્ચ તરીકે સેવા આપી છે. તેઓને ડેપ્યુટી કમિશનર તરીકે  સહિત ક્ષેત્રીય સ્તરે અદ્યતન હોદ્દા પર 8 વર્ષથી વધુનો અનુભવ છે.
શ્રીમતી મહાજને રાષ્ટ્રીય પ્રતિભા શોધ શિષ્યવૃત્તિ સહિત અસંખ્ય શૈક્ષણિક પુરસ્કારો પ્રાપ્ત કર્યા છે. તેઓ 2000-2001માં વોશિંગ્ટન ડીસીમાં અમેરિકન યુનિવર્સિટીમાં સ્થિત હુબર્ટ હમ્ફ્રે ફેલો હતા.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
નાણા મંત્રાલય
કેન્દ્રીય નાણાં મંત્રી અને કોર્પોરેટ બાબતોનાં મંત્રી શ્રીમતી નિર્મલા સિતારમણે કોવિડ-19 વિરુદ્ધ લડતમાં ભારતીય અર્થવ્યવસ્થાને વેગ આપવા માટે 'આત્મનિર્ભર ભારત અભિયાન' હેઠળ વિશેષ જાહેરાત કરી.
વિગત માટે અહીં ક્લિક કરો પીપીટી
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- દુનિયામાં પ્રત્યેક દસ લાખની વસ્તીએ સૌથી ઓછી મૃત્યુ સંખ્યા ધરાવતા દેશોમાં ભારતે સ્થાન જાળવી રાખ્યું
- છેલ્લા 14 દિવસમાં 1100 કરતાં ઓછો દૈનિક મૃત્યુઆંક નોંધાયો
- 22 રાજ્યો/ કેન્દ્ર શાસિત પ્રદેશમાં પ્રત્યેક દસ લાખની વસ્તીએ મૃત્યુદર રાષ્ટ્રીય સરેરાશ કરતાં ઓછો
- વર્તમાન સમયમાં મૃત્યુદર 1.52% છે
- આજદિન સુધીમાં દેશમાં કુલ સાજા થયેલા દર્દીઓની સંખ્યા 64,53,779 છે.
#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
દુનિયામાં પ્રત્યેક દસ લાખની વસ્તીએ સૌથી ઓછી મૃત્યુ સંખ્યા ધરાવતા દેશોમાં ભારતે સ્થાન જાળવી રાખ્યું, છેલ્લા 14 દિવસમાં 1100 કરતાં ઓછો દૈનિક મૃત્યુઆંક નોંધાયો, 22 રાજ્યો/ કેન્દ્ર શાસિત પ્રદેશમાં પ્રત્યેક દસ લાખની વસ્તીએ મૃત્યુદર રાષ્ટ્રીય સરેરાશ કરતાં ઓછો
વધુ વિગતો માટે : https://pib.gov.in/PressReleasePage.aspx?PRID=1664774
એફએસએસએઆઈ દ્વારા આયોજિત ‘વર્લ્ડ ફૂડ ડે’ અંગે આયોજિત કાર્યક્રમની અધ્યક્ષતા ડો હર્ષ વર્ધને કરી
વધુ વિગતો માટે : https://pib.gov.in/PressReleseDetail.aspx?PRID=1665119
કેન્દ્રએ ઉચ્ચ સ્તરીય કેન્દ્રીય ટીમોને કેરળ, કર્ણાટક, રાજસ્થાન, છત્તીસગઢ અને પશ્ચિમ બંગાળમાં ત્વરિત મોકલી
વધુ વિગતો માટે : https://pib.gov.in/PressReleseDetail.aspx?PRID=1665035
પ્રધાનમંત્રીની COVID વિરુદ્ધ જન-આંદોલન અંગેની હાકલને ડૉ હર્ષ વર્ધને ભારતીય રેડ ક્રોસ સોસાયટીના તમામ સભ્યોને માહિગાર કર્યા
વધુ વિગતો માટે : https://pib.gov.in/PressReleasePage.aspx?PRID=1664832
પ્રધાનમંત્રીએ એફએઓના 75મા સ્થાપના દિવસના ઉપક્રમે રૂ. 75ના મૂલ્યના વિશેષ સ્મૃતિ સિક્કાનું વિમોચન કર્યું
વધુ વિગતો માટે : https://pib.gov.in/PressReleasePage.aspx?PRID=1665297
ફૂડ એન્ડ એગ્રીકલ્ચર ઓર્ગેનાઈઝેશનનાં 75 વર્ષના અવસરે રૂ.75ના સ્મૃતિ સિક્કાના વિમોચન પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે : https://pib.gov.in/PressReleasePage.aspx?PRID=1665187
રક્ષા મંત્રીની બેસ્ટ અને સેકન્ડ બેસ્ટ કમાન્ડ અંગેની ટ્રોફી હોસ્પિટલોને એનાયત કરવામાં આવી
વધુ વિગતો માટે : https://pib.gov.in/PressReleseDetail.aspx?PRID=1665093
ભારતે શાંઘાઈ કોઓપરેશન ઓર્ગેનાઇઝેશનની ન્યાયમૂર્તિઓની વર્ચ્યુઅલ સમિટની યજમાની કરી
વધુ વિગતો માટે : https://pib.gov.in/PressReleseDetail.aspx?PRID=1665116
નાણાં પ્રધાન શ્રીમતી નિર્મલા સીતારમને આઇએમએફની આંતરરાષ્ટ્રીય નાણાકીય અને નાણાકીય સમિતિની પૂર્ણ સભામાં ભાગ લીધો
વધુ વિગતો માટે : https://pib.gov.in/PressReleseDetail.aspx?PRID=1664919
(
રાષ્ટ્રપતિ સચિવાલય
ભારતના રાષ્ટ્રપતિએ ડૉ શંકર દયાલ શર્માને તેમની જન્મજયંતી પર શ્રદ્ધાંજલિ અર્પી
ભારતના રાષ્ટ્રપતિ શ્રીમતી દ્રૌપદી મુર્મુએ આજે  રાષ્ટ્રપતિ ભવન ખાતે ભારતના ભૂતપૂર્વ રાષ્ટ્રપતિ ડૉ શંકર દયાલ શર્માને તેમની જન્મજયંતી પર શ્રદ્ધાંજલિ આપી હતી.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 61
સ્વાસ્થ્ય અને પરિવાર કલ્યાણ મંત્રાલય
ઓક્સિજન પ્લાન્ટ્સ સાથે નવી હોસ્પિટલ્સ
સરકારે દેશભરમાં જાહેર આરોગ્ય સુવિધાઓમાં 2000 MT જેટલી ક્ષમતા સાથએના 1563 પ્રેશર સ્વિંગ એબ્સોર્પ્શન  ઓક્સિજન જનરેશન પ્લાન્ટ્સ સ્થાપિત કરવા માટે મંજૂરી આપી છે. આમાં દેશભરમાં દરેક જિલ્લામાં પીએમકેર્સ ફંડ અંતર્ગત સ્થાપિત અને કાર્યરત 1225 પીએસએ પ્લાન્ટ્સ સામેલ છે. આ ઉપરાંત, 281 પીએસએ પ્લાન્ટ્સ પેટ્રોલિયમ એન્ડ નેચરલ ગેસ મંત્રાલય, ઊર્જા મંત્રાલય, કોલસા મંત્રાલય, રેલવે મંત્રાલયના પીએસયુ દ્વારા સ્થાપિત કરવામાં આવશે. જ્યારે વિદેશી ગ્રાન્ટ અંતર્ગત 57 પીએસએ પ્લાન્ટ્સ પ્રાપ્ત થશે. રાજ્યોને જાહેર આરોગ્ય સુવિધાઓમાં પીએસએ પ્લાન્ટ્સ સ્થાપિત કરવા અને ખાનગી આરોગ્ય સુવિધાઓમાં પીએસએ પ્લાન્ટ્સ સ્થાપિત કરવા પ્રોત્સાહન આપવા કહેવામાં આવ્યું છે. નેશનલ મેડિકલ કમિશને આ ઉપરાંત તમામ મેડિકલ કોલેજીસ પીએસએ પ્લાન્ટ્સ ફરજિયાત રીતે કરે એ માટે મિનિમમ રિક્વાયરમેન્ટ ફોર એન્યુઅલ એમબીબીએસ એડમિશન રેગ્યુલેશન્સ, 2020 સંશોધન પણ કર્યુ છે.
કેન્દ્રીય આરોગ્ય અને પરિવાર કલ્યાણ રાજ્યમંત્રી ડો. ભારતી પ્રવિણ પવારે આ જાણકારી લોકસભામાં એક લેખિત જવાબમાં આપી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
નાણા મંત્રાલય
કેબિનેટે ભારત અને ઓસ્ટ્રેલિયા વચ્ચે અધિકૃત આર્થિક સંચાલકોની પરસ્પર માન્યતા વ્યવસ્થાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સેન્ટ્રલ બોર્ડ ઓફ ઇનડાયરેક્ટ ટેક્સ એન્ડ કસ્ટમ્સ , મહેસૂલ વિભાગ, ભારત સરકાર અને ગૃહ વિભાગ વચ્ચે ઑસ્ટ્રેલિયન બોર્ડર ફોર્સ, ઑસ્ટ્રેલિયન સરકારનો સમાવેશ કરતી બાબતો અંગે મ્યુચ્યુઅલ રેકગ્નિશન એરેન્જમેન્ટ  પર હસ્તાક્ષર અને બહાલીને મંજૂરી આપી છે.
આ વ્યવસ્થાનો ઉદ્દેશ્ય આયાત કરનાર દેશના કસ્ટમ સત્તાવાળાઓ દ્વારા માલના ક્લિયરન્સમાં બંને હસ્તાક્ષરકર્તાઓના માન્યતાપ્રાપ્ત અને વિશ્વસનીય નિકાસકારોને પારસ્પરિક લાભ આપવાનો છે. અધિકૃત આર્થિક ઓપરેટર્સની પરસ્પર માન્યતા એ વૈશ્વિક સ્તરે વેપાર માટે ઉચ્ચ સુવિધા પૂરી પાડતી વખતે સપ્લાય ચેઇનની એન્ડ-ટુ-એન્ડ સુરક્ષાને મજબૂત કરવા માટે વૈશ્વિક વેપારને સુરક્ષિત અને સુવિધા આપવા માટે વર્લ્ડ કસ્ટમ્સ ઓર્ગેનાઇઝેશનના સેફ ફ્રેમવર્ક ઓફ સ્ટાન્ડર્ડ્સનું મુખ્ય તત્વ છે. આ વ્યવસ્થાથી ઓસ્ટ્રેલિયામાં અમારા નિકાસકારોને ફાયદો થશે અને ત્યાંથી બંને દેશો વચ્ચેના વેપાર સંબંધોને પ્રોત્સાહન મળશે.
ઑસ્ટ્રેલિયામાં ઑસ્ટ્રેલિયન ટ્રસ્ટેડ ટ્રેડર પ્રોગ્રામ અને ભારતમાં અધિકૃત ઇકોનોમિક ઑપરેટર પ્રોગ્રામની પરસ્પર માન્યતા બંને દેશોના અધિકૃત પ્રતિનિધિઓ દ્વારા હસ્તાક્ષર કર્યાની તારીખથી અમલમાં આવશે. બંને દેશોના કસ્ટમ્સ એડમિનિસ્ટ્રેશનની સહમતિથી પ્રસ્તાવિત મ્યુચ્યુઅલ રેકગ્નિશન એરેન્જમેન્ટના ટેક્સ્ટને અંતિમ સ્વરૂપ આપવામાં આવ્યું છે.
CB/GP/JD
(Visitor Counter : 68
પ્રધાનમંત્રીનું કાર્યાલય
પ્રધાનમંત્રીએ કહ્યુ સરકાર કોવિડ-19ને કારણે ઉભી થઈ રહેલી સ્થિતિ પર સંપૂર્ણપણે સતર્ક છે
લોકોને કહ્યું ગભરાશો નહીં, શક્ય હોય તો બિનજરૂરી પ્રવાસ ટાળો
આવનારા દિવસોમાં કોઈ કેન્દ્રીય મંત્રી વિદેશ પ્રવાસે નહીં જાય
પ્રધાનમંત્રી શ્રી નરેન્દ્ર મોદીએ કહ્યું હતું કે, સરકાર કોવિડ – 19 નોવલ કોરોનાવાયરસને કારણે ઉત્પન્ન સ્થિતિને લઇને સંપૂર્ણપણે સતર્ક છે.
એક ટ્વીટમાં પ્રધાનમંત્રીએ જણાવ્યું હતું કે, દરેકની સુરક્ષા માટે મંત્રાલયે અને રાજ્યોએ અનેક સક્રિય પગલાઓ લીધા છે.
એમણે લોકોને કહ્યું હતું કે ગભરાશો નહીં અને બિનજરૂરી પ્રવાસ ટાળવાનો તથા મોટી સંખ્યામાં ભેગા ન થવાનો આગ્રહ કર્યો હતો.
પ્રધાનમંત્રીએ જણાવ્યું હતું કે, કેન્દ્ર સરકાના કોઈ મંત્રી આવનારા દિવસોમાં વિદેશ પ્રવાસે નહીં જાય.
SD/GP/RP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 196.94 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 91,779 થયું
સક્રિય કેસનું ભારણ હાલમાં 0.21% છે
સાજા થવાનો દર હાલમાં 98.58% નોંધાયો
છેલ્લા 24 કલાકમાં 12,425 દર્દીઓ સાજા થયા, કુલ વધીને 4,27,61,481 દર્દીઓ સાજા થયા
છેલ્લા 24 કલાકમાં ભારતમાં 15,940 નવા કેસ નોંધાયા
દૈનિક પોઝિટિવીટી દર 4.39% પહોંચ્યો
સાપ્તાહિક પોઝિટિવીટી દર હાલમાં 3.30% છે
કુલ 86.02 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,63,103 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 127